STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.7 | 2020.gada 24.augustā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas pārstāvis | − | A.Lots |
| Finanšu ministrijas valsts sekretāre | − | B.Bāne |
| Finanšu ministrijas pārstāve | − | T.Trubača |
| Ekonomikas ministrijas valsts sekretārs | − | E.Valantis |
| Iekšlietu ministrijas valsts sekretārs | − | D.Trofimovs |
| Ekonomikas ministrijas pārstāve | − | I.Kalniņa |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | A.Kerls |
| Kultūras ministrijas valsts sekretāre | − | D.Vilsone |
| Kultūras ministrijas pārstāve | − | I.Treija |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | D.Palčevska |
| Satiksmes ministrijas valsts sekretāre | − | I.Stepanova |
| Veselības ministrijas pārstāve | − | L.Šerna |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Ministru prezidenta padomnieks | − | M.Cepurītis |
| Valsts kancelejas pārstāve | − | D.Holma |
| Valsts kancelejas pārstāve | − | I.Gailīte |
| Valsts kancelejas pārstāve | − | Z.Ozola |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāve | − | E.Dimiņa |
| Valsts policijas pārstāvisValsts policijas pārstāvis | −− | N.KrapsisK.Lokmanis |
| Rīgas pašvaldības policijas pārstāvis | − | A.Aronovs |
| Valsts robežsardzes pārstāvisRīgas domes izpilddirektora vietnieceSIA “Rīgas satiksme” valdes priekšsēdētājaAutotransporta direkcijas valdes priekšsēdētājsLatvijas Pašvaldību savienības priekšsēdisLatvijas Pašvaldību savienības pārstāvis | −−−−−− | I.RuskulisI.ZalpētereDž.InnusaK.GodiņšG.KaminskisA.Salmiņš |
| **Protokolē** |  |  |
| Valsts kancelejas pārstāve | − | L.Peinberga |
|  |  |  |
| Sēdi sāk plkst.15.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību kontroles un profilakses centra un Veselības ministrijas pārstāves sniegto informāciju par Covid-19 epidemioloģisko situāciju valstī un atzīmēt, ka attiecībā uz visām valstīm ievērojami vienādi nosacījumi to ievietošanai attiecīgajos valstu sarakstos ceļošanas rekomendācijām.
2. Pieņemt zināšanai Valsts policijas un Rīgas pilsētas pašvaldības policijas pārstāvju sniegto informāciju par epidemioloģisko prasību ievērošanas kontroli publiskos pasākumos. Aicināt kontroles pasākumus turpināt un aktīvāk komunicēt ar sabiedrību par nepieciešamību ievērot noteiktos pulcēšanās ierobežojumus.
3. Pieņemt zināšanai SIA “Rīgas satiksme” un Autotransporta direkcijas pārstāvju sniegto informāciju par pasažieru epidemioloģiski drošu pārvadāšanu sabiedriskajā transportā, tai skaitā to, ka: ar 1. septembri Rīgā būs jauns sabiedriskā transporta kustības saraksts, kurā paredzēti daudz papildu reisu dienā tajās stundās, kad ir vislielākais pasažieru pieplūdums; obligāta sejas aizsegu nēsāšana sabiedriskajā transportā pašlaik nav nepieciešama, turklāt šāda prasība var būt efektīva tikai adekvātas kontroles gadījumā; pasažieru drūzmēšanās riski tiktu būtiski mazināti, ja iestādēs tiktu noteikts atšķirīgs darba laika sākums/beigas.
4. Pieņemt zināšanai Izglītības un zinātnes ministrijas valsts sekretāres sniegto informāciju par izglītības sistēmas gatavību mācību procesa uzsākšanai, kuram: paredzēti trīs tipveida mācību procesa modeļi – klātienes, kombinēts un attālināts; lokāli risinājumi katrā mācību iestādē, nodrošinot noteiktos epidemioloģiskās drošības pasākumus; konkrēti skolu rīcības plāni, kurus ministrija apkopos un līdz 28.augustam attiecīgu informāciju nosūtīs Satiksmes ministrijai un Veselības ministrijai.
5. Konceptuāli atbalstīt Veselības ministrijas sagatavotā noteikumu projekta "Grozījumi Ministru kabineta 2020.gada 9.jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai"" virzīšanu izskatīšanai Ministru kabinetā, iekļaujot tajā arī Kultūras ministrijas sagatavotos grozījumus šajos noteikumos.
6. Veselības ministrijai kopīgi ar Kultūras ministriju precizēt noteikumu projekta redakciju, un Veselības ministrijai iesniegt noteikumu projektu izskatīšanai Ministru kabineta 2020. gada 25. augusta sēdē
7. Konceptuāli atbalstīt Izglītības un zinātnes ministrijas sagatavotā noteikumu projekta "Grozījumi Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai"" virzīšanu izskatīšanai Ministru kabinetā.
8. Izglītības un zinātnes ministrijas tehniski precizēt noteikumu projekta redakciju, ņemot vērā Valsts kancelejas piezīmes, un iesniegt noteikumu projektu izskatīšanai Ministru kabineta 2020. gada 25. augusta sēdē.
9. Konceptuāli atbalstīt Iekšlietu ministrijas sagatavoto likumprojektu “Grozījumi Covid-19 infekcijas izplatības pārvaldības likumā”.
10. Iekšlietu ministrijai precizēt likumprojektā minētās informācijas sistēmas nosaukumu un iesniegt likumprojektu izskatīšanai Ministru kabineta 2020. gada 25. augusta sēdē.
11. Izglītības un zinātnes ministrijai, Veselības ministrijai un Labklājības ministrijai atbilstoši kompetencei sagatavot atbildes uz biedrības “Latvijas daudzbērnu ģimeņu biedrību apvienība” 2020. gada 6. augusta vēstulē ietvertajiem jautājumiem un iesniegt tās Valsts kancelejā.
12. Pieņemt zināšanai, ka Tieslietu ministrija ir sagatavojusi viedokli par nereģistrētām partnerattiecībām un nosūtīs to Valsts kancelejai. Iekšlietu ministrijai sagatavot savu viedokli šajā jautājumā un nosūtīt to Valsts kancelejai.
13. Neatbalstīt fiziskas personas iesniegto priekšlikumu par pašizolācijas prasību aizstāšanu ar atkārtotu testu veikšanu.
14. Vides aizsardzības un reģionālās attīstības ministrijai izvērtēt pamatojumu prasībai sabiedrisko apspriešanu par vides projektiem veikt tikai attālināti un attiecīgu informāciju iesniegt izskatīšanai nākamajā darba grupas sēdē.
15. Veselības ministrijai sadarbībā ar Slimību profilakses un kontroles centru no epidemioloģiskās drošības aspekta izvērtēt jautājumu par atgriešanās reisu organizēšanu un attiecīgu informāciju iesniegt izskatīšanai nākamajā darba grupas sēdē.
16. Ekonomikas ministrijai sadarbībā ar Satiksmes ministriju, Veselības ministriju un Ārlietu ministriju sagatavot īsu informatīvo ziņojumu par reisu organizēšanu no attiecīgajā valstu sarakstā ceļošanas rekomendācijām iekļautajām valstīm, skatot šo jautājumu gan no epidemioloģiskās drošības, gan ekonomikas stimulēšanas puses, un sagatavot priekšlikumus iespējamās rīcības variantiem.
17. Nākamā koordinācijas grupas sēde notiks 2020. gada 31. augustā.

Sēdi slēdz plkst. 18.05

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu